[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 29.6.2007

KOM(2007) 370 endelig

RAPPORT FRA KOMMISSIONEN TIL EUROPA-PARLAMENTET OG RÅDET

om forvaltning af plantningsrettigheder i henhold til afsnit II, kapitel I, i Rådets forordning (EF) nr. 1493/1999

INDHOLDSFORTEGNELSE

1. Indledning 3

2. Nyplantningsrettigheder 4

2.1. Nyplantningsrettigheder af administrativ karakter 4

2.2. Nyplantningsrettigheder for at efterkomme efterspørgslen efter kvalitetsvin fra bestemte dyrkningsområder (kvbd) og bordvin med geografisk betegnelse 4

3. Ændringer i produktionskapaciteten 6

3.1. Producenternes genplantningsrettigheder 6

3.2. Reserver af plantningsrettigheder (eller "ordning uden reserver") 7

3.3. Areal tilplantet med vinstokke 9

3.4. Den samlede produktionskapacitet 10

4. Lovliggørelse af ulovlige beplantninger 11

RAPPORT FRA KOMMISSIONEN TIL EUROPA-PARLAMENTET OG RÅDET

om forvaltning af plantningsrettigheder i henhold til afsnit II, kapitel I, i Rådets forordning (EF) nr. 1493/1999

1. INDLEDNING

I henhold til artikel 7, stk. 3, i Rådets forordning (EF) nr. 1493/1999 om den fælles markedsordning for vin[1] "forelægger Kommissionen [senest] den 31. december 2003 og derefter hvert tredje år Europa-Parlamentet og Rådet en rapport om anvendelsen af dette kapitel [dvs. kapitlet "Plantning af vinstokke"]. Rapporten kan i givet fald ledsages af forslag om tildeling af yderligere nye plantningsrettigheder." I overensstemmelse med denne forpligtelse blev der forelagt en rapport for Europa-Parlamentet og Rådet i begyndelsen af 2004[2].

Dette dokument er en opfølgning af rapporten fra 2004. Som følge heraf

- strækker den sig over hele perioden lige fra den nuværende markedsordning trådte i kraft den 1. august 2000, for at udviklingen kan følges og evalueres

- gentages der ikke baggrundsoplysninger og oplysninger om EF-lovgivningens indhold. Rapporten er så vidt muligt struktureret på samme måde som 2004-rapporten

- omfatter den nu også de ti nye medlemsstater (EU-10), som tiltrådte EU den 1. maj 2004, men ikke de to medlemsstater, som tiltrådte EU den 1. januar 2007. Af klarhedshensyn, og fordi der kun foreligger data for de nye medlemsstater for en kortere periode, indeholder diagrammerne i dette dokument dog kun data om de medlemsstater, som var medlemmer af EU før 2004 (EU-15).

Medlemsstaterne er i de seneste år blevet betydeligt bedre til at indsende oplysninger. Som følge af Kommissionens kontrolbesøg (i forbindelse med regnskabsafslutning) er de data, som er blevet indsendt i henhold til Kommissionens forordning (EF) nr. 1227/2000[3], også blevet i bedre overensstemmelse med medlemsstaternes databaser (fortegnelser over vindyrkningsarealer).

Selv om der nu foreligger flere data, sker det stadig, at der ikke indsendes data. For at kunne tegne så godt et billede som muligt på trods af de manglende data er der i nogle tabeller og diagrammer anvendt tal fra det foregående eller eventuelt det følgende vinproduktionsår, så man får et tilnærmelsesvist overblik over situationen og tendenserne. Tallene fra det foregående/følgende vinproduktionsår er anført med kursiv. Der anvendes også følgende koder i tabellerne: IR = ikke relevant, IO = ikke oplyst.

Denne rapport er udelukkende faktuel og indeholder ikke nogen politiske henstillinger. Den indeholder dog nyttige baggrundsoplysninger, som kan bruges i den igangværende debat om reformen af den fælles markedsordning for vin, som blev lanceret med Kommissionens meddelelse af 22. juni 2006[4].

2. NYPLANTNINGSRETTIGHEDER

2.1. Nyplantningsrettigheder af administrativ karakter

Nyplantningsrettigheder af administrativ karakter er defineret i artikel 3, stk. 1, i forordning (EF) nr. 1493/1999. Der blev tildelt følgende nyplantningsrettigheder i henhold til denne bestemmelse i perioden 2000-2006:

Tabel 1. Areal, som der er tildelt nyplantningsrettigheder for

(ha) | Ekspropriation | Jordfordeling | Vindyrkningsforsøg | Moderpodestammer | Privatforbrug | I alt |

Tjekkiet | 0,00 | 117,99 | 4,34 | 0,00 | 0,00 | 122,33 |

Tyskland | 0,00 | 4,95 | 7,84 | 0,00 | 0,63 | 13,42 |

Spanien | 182,58 | 282,75 | 36,55 | 92,55 | 0,00 | 594,43 |

Frankrig | 16,29 | 18,30 | 19,17 | 61,36 | 0,00 | 115,12 |

Italien | 19,28 | 5,02 | 97,83 | 151,07 | 4 292,21 | 4 565,41 |

Portugal | 0,00 | 0,00 | 0,80 | 27,73 | 0,00 | 28,53 |

Slovakiet | 0,00 | 0,00 | 0,00 | 617,00 | 0,00 | 617,00 |

I alt | 218,15 | 429,02 | 166,54 | 949,70 | 4 292,84 | 6 056,25 |

Kilde: Meddelelser fra medlemsstaterne i henhold til tabel 2.1 i bilaget til forordning (EF) nr. 1227/2000. |

Der blev i ovennævnte periode ikke tildelt nyplantningsrettigheder af administrativ karakter i Grækenland, Cypern, Luxembourg, Ungarn, Malta, Østrig og Slovenien.

2.2. Nyplantningsrettigheder for at efterkomme efterspørgslen efter kvalitetsvin fra bestemte dyrkningsområder (kvbd) og bordvin med geografisk betegnelse

Af den "kvote" af nye plantningsrettigheder, der er omhandlet i artikel 6, stk. 1, i forordning (EF) nr. 1493/1999, kunne medlemsstaterne tildele nyplantningsrettigheder til og med den 31. juli 2003 til produktion af kvbd eller bordvin med geografisk betegnelse, hvis det var anerkendt, at produktionen af de pågældende vine på grund af deres kvalitet lå langt under efterspørgslen (jf. artikel 3, stk. 2-5, og artikel 6 i forordning (EF) nr. 1493/1999). Udnyttelsen af kvoten af nye plantningsrettigheder til dette formål fremgår af tabel 2.

Tabel 2. Udnyttelsen af de nye plantningsrettigheder til tilplantning af arealer til produktion af kvalitetsvin og bordvin med geografisk betegnelse

Nyplantningsrettigheder (art. 3, stk. 2, i f. 1493/1999) (ha) | "Kvote" (art. 6, stk. 1, i f. 1493/1999) (ha) | Udnyttelsesprocent (%) |

Tyskland | 471 | 1 534 | 31 |

Grækenland | 1 098 | 1 098 | 100 |

Spanien | 17 107 | 17 355 | 99 |

Frankrig | 9 377 | 13 565 | 69 |

Italien | 3 688 | 12 933 | 29 |

Luxembourg | 0 | 18 | 0 |

Østrig | 0 | 737 | 0 |

Portugal | 3 041 | 3 760 | 81 |

I alt | 34 783 | 51 000 | 68 |

Kilde: Meddelelser fra medlemsstaterne i henhold til tabel 2.2 i bilaget til forordning (EF) nr. 1227/2000 og artikel 6 i forordning (EF) nr. 1493/1999. |

Af tabel 3 fremgår det, hvad disse nyplantningsrettigheder er anvendt til.

Tabel 3. Areal, for hvilket der er tildelt nyplantningsrettigheder for at efterkomme efterspørgslen efter kvalitetsvin og bordvin med geografisk betegnelse

2000/01– 2002/03 | Kvalitetsvin (ha) | Bordvin med geografisk betegnelse | I ALT (ha) | % kvalitetsvin |

Tyskland | 471 | 0 | 471 | 100 |

Grækenland | 362 | 736 | 1 098 | 33 |

Spanien | 16 126 | 981 | 17 107 | 94 |

Frankrig | 6 875 | 2 502 | 9 377 | 73 |

Italien | 3 423 | 265 | 3 688 | 93 |

Luxembourg | 0 | 0 | 0 | – |

Østrig | 0 | 0 | 0 | – |

Portugal | 2 456 | 585 | 3 041 | 81 |

I alt | 29 714 | 5 069 | 34 783 | 85 |

Kilde: Meddelelser fra medlemsstaterne i henhold til tabel 2.2 i bilaget til forordning (EF) nr. 1227/2000. |

I henhold til tiltrædelsesakten[5] fik Tjekkiet tildelt 385,23 ha nye plantningsrettigheder til produktion af kvbd, som skulle tilføres reserven.

Ifølge tiltrædelsesakten fik også Malta tildelt nye plantningsrettigheder til produktion af kvbd for et samlet tilplantet vindyrkningsareal på 1000 ha. Den andel af disse rettigheder, der ikke var udnyttet ved udgangen af produktionsåret 2005/06, skulle tilføres reserven.

3. ÆNDRINGER I PRODUKTIONSKAPACITETEN

3.1. Producenternes genplantningsrettigheder

De genplantningsrettigheder, som producenterne har i henhold til artikel 4 i forordning (EF) nr. 1493/1999 og artikel 4 i forordning (EF) nr. 1227/2000, fremgår af tabel 4 og diagram 1.

Tabel 4. Producenternes genplantningsrettigheder

(ha) | 2000/01 | 2001/02 | 2002/03 | 2003/04 | 2004/05 | 2005/06 |

Tjekkiet | IR | IR | IR | 0 | 154 | 192 |

Tyskland | 3 900 | 4 235 | 4 184 | 4 366 | 4 436 | 4 285 |

Grækenland | 2 376 | 2 376 | 560 | 1 682 | 1 206 | 987 |

Spanien | 74 189 | 83 315 | 80 949 | 82 814 | 88 475 | 88 412 |

Frankrig | 45 094 | 47 611 | 51 942 | 44 823 | 43 749 | 43 702 |

Italien | 42 056 | 44 448 | 41 103 | 47 748 | 46 502 | 52 465 |

Cypern | IR | IR | IR | 467 | 596 | 596 |

Luxembourg | 0 | 0 | 0 | 12 | 0 | 0 |

Ungarn | IR | IR | IR | 12 509 | 13 525 | 14 266 |

Malta | IR | IR | IR | 0 | 0 | 0 |

Østrig | 12 592 | 12 695 | 5 313 | 5 501 | 8 897 | 9 030 |

Portugal | 12 809 | 10 737 | 12 045 | 13 541 | 17 124 | 17 124 |

Slovenien | IR | IR | IR | 0 | 276 | 251 |

Slovakiet | IR | IR | IR | 0 | 500 | 500 |

EU-15 i alt | 193 016 | 205 417 | 196 097 | 200 488 | 210 390 | 216 004 |

EU-10 i alt | IR | IR | IR | 12 976 | 15 051 | 15 805 |

I alt | 193 016 | 205 417 | 196 097 | 213 463 | 225 441 | 231 809 |

Kilde: Meddelelser fra medlemsstaterne i henhold til tabel 7.2 og eventuelt tabel 7.1 i bilaget til forordning (EF) nr. 1227/2000. |

Diagram 1. Producenternes genplantningsrettigheder (ha, EU-15)

[pic]

3.2. Reserver af plantningsrettigheder (eller "ordning uden reserver")

Ifølge artikel 5, stk. 1, i forordning (EF) nr. 1493/1999 opretter medlemsstaterne efter omstændighederne enten en national reserve og/eller regionale reserver af plantningsrettigheder. Medlemsstaterne kan som en undtagelse vælge ikke at gennemføre reserveordningen, hvis de kan bevise, at der findes en effektiv ordning for forvaltning af plantningsrettigheder på hele deres område (jf. artikel 5, stk. 8, i forordning (EF) nr. 1493/1999).

Det fremgår af tabel 5, hvilke medlemsstater der anvender en reserveordning og på hvilket plan.

Tabel 5. Reserveordninger

National reserve | Regionale reserver | "Ordning uden reserver" |

Tjekkiet | ja | nej | nej |

Tyskland[6] | nej | ja | ja |

Grækenland | ja | nej | nej |

Spanien | ja | ja | nej |

Frankrig | ja | nej | nej |

Italien | nej | ja | nej |

Cypern | ja | nej | nej |

Luxembourg | nej | nej | ja |

Ungarn | nej | nej | ja |

Malta | ja | nej | nej |

Østrig | ja | ja | nej |

Portugal | ja | nej | nej |

Slovenien | ja | nej | nej |

Slovakiet | ja | nej | nej |

Kilde: Medlemsstaternes meddelelser. |

Alle de nye medlemsstater har indført en national reserve undtagen Ungarn, der har en "effektiv ordning".

Af tabel 6 fremgår det, hvor stort et areal plantningsrettighederne i reserverne repræsenterer.

Tabel 6. Plantningsrettigheder i de nationale/regionale reserver

(ha) | 2000/01 | 2001/02 | 2002/03 | 2003/04 | 2004/05 | 2005/06 |

Tjekkiet | IR | IR | IR | 385 | 385 | 263 |

Tyskland | 65 | 200 | 178 | 165 | 207 | 235 |

Grækenland | 0 | 0 | 0 | 4 161 | 3 129 | 555 |

Spanien | 4 448 | 7 457 | 6 242 | 7 789 | 8 913 | 11 519 |

Frankrig | 0 | IO | IO | 6 286 | 7 580 | 9 475 |

Italien | 109 | 658 | 2 780 | 8 679 | 7 671 | 6 173 |

Cypern | IR | IR | IR | 2 000 | 1 998 | 1 998 |

Luxembourg | IR | IR | IR | IR | IR | IR |

Ungarn | IR | IR | IR | IR | IR | IR |

Malta | 0 | 0 | 0 | 0 | 0 | IO |

Østrig | 50 | 50 | 7 745 | 7 396 | 7 756 | 7 965 |

Portugal | 206 | 206 | 208 | 590 | 590 | 606 |

Slovenien | IR | IR | IR | 5 609 | 4 249 | 4 148 |

Slovakiet | IR | IR | IR | 2 037 | 1 052 | 1 052 |

EU-15 i alt | 4 878 | 8 571 | 17 153 | 35 066 | 35 846 | 36 528 |

EU-10 i alt | IR | IR | IR | 10 031 | 7 684 | 7 460 |

I alt | 4 878 | 8 571 | 17 153 | 45 097 | 43 529 | 43 988 |

Kilde: Meddelelser fra medlemsstaterne i henhold til tabel 7.2 og eventuelt tabel 7.1 i bilaget til forordning (EF) nr. 1227/2000. |

Diagram 2. Plantningsrettigheder i reserven (ha, EU-15)

[pic]

Tallene i tabel 4 (producenternes genplantningsrettigheder) viser en stigende tendens til akkumulering af plantningsrettigheder, og det bliver endnu tydeligere i tabel 6 (plantningsrettigheder i reserven) og tabel 9 (samlede plantningsrettigheder). Dette kan være et tegn på, at producenternes interesse for at plante er faldet, men også på begrænsninger i nogle medlemsstater med hensyn til at godkende nyplantnings- og genplantningsrettigheder på grund af den ugunstige markedssituation. Årsagen til det øgede antal plantningsrettigheder i reserverne kan også være, at de tilføres nye plantningsrettigheder.

3.3. Areal tilplantet med vinstokke

Tabel 7. Areal tilplantet med vinstokke

(ha) | 2000/01 | 2001/02 | 2002/03 | 2003/04 | 2004/05 | 2005/06 |

Tjekkiet | IR | IR | IR | 19 262 | 19 107 | 19 081 |

Tyskland | 104 211 | 103 527 | 103 122 | 102 714 | 102 483 | 102 432 |

Grækenland | 77 589 | 77 589 | 80 794 | 64 778 | 66 284 | 66 682 |

Spanien | 1 124 433 | 1 115 322 | 1 120 568 | 1 116 950 | 1 104 512 | 1 099 765 |

Frankrig | 902 908 | 907 669 | 896 155 | 893 073 | 897 067 | 879 859 |

Italien | 772 513 | 768 995 | 748 680 | 728 213 | 726 985 | 730 439 |

Cypern | IR | IR | IR | 16 811 | 15 047 | 13 068[7] |

Luxembourg | 1 342 | 1 342 | 1 309 | 1 293 | 1 300 | 1 299 |

Ungarn | IR | IR | IR | 87 017 | 86 000 | 85 260 |

Malta | IR | IR | IR | 710 | 840 | 910 |

Østrig | 50 456 | 50 350 | 51 136 | 51 030 | 50 988 | 50 681 |

Portugal | 238 073 | 240 265 | 241 119 | 239 952 | 236 704 | 238 831 |

Slovenien | IR | IR | IR | 16 351 | 16 597 | 16 704 |

Slovakiet | IR | IR | IR | 21 047 | 21 531 | 21 531 |

EU-15 i alt | 3 271 525 | 3 265 059 | 3 242 884 | 3 198 002 | 3 186 324 | 3 169 988 |

EU-10 i alt | IR | IR | IR | 161 197 | 159 122 | 156 554 |

I alt | 3 271 525 | 3 265 059 | 3 242 884 | 3 359 199 | 3 345 446 | 3 326 542 |

Kilde: Meddelelser fra medlemsstaterne i henhold til tabel 7.2 og eventuelt tabel 7.1 i bilaget til forordning (EF) nr. 1227/2000. |

Arealet tilplantet med vinstokke har været støt faldende i ovennævnte periode. Stigningen i det samlede EU-vindyrkningsareal i 2003/04 kan tilskrives EU's udvidelse, men siden da er den faldende tendens fortsat.

Rydningsforanstaltningen i artikel 8 i forordning (EF) nr. 1493/1999 kan også have forstærket nedgangen. Den blev anvendt i relativt stor udstrækning i Tyskland (1 514 ha ryddet fra 2000/01 til 2005/06), Frankrig (der blev ryddet 15 340 ha fra 2000/01 til 2005/06), Cypern (1 979 ha ryddet i 2004/05) og Ungarn (3 574 ha ryddet i 2005/06)[8].

Nedgangen i det reelt tilplantede areal ligesom stigningen i de disponible genplantningsrettigheder hos producenterne kan delvis tilskrives den øgede rydning i forbindelse med omstrukturerings- og omstillingsordningen.

Nedgangen i det reelt tilplantede areal er dog større end stigningen i genplantningsrettigheder, hvilket viser, at der tilsyneladende nedlægges arealer uden rydningspræmie, og uden at producenterne ansøger om genplantningsrettigheder, hvilket er endnu et tegn på de ugunstige markedsforhold, der hersker i vinsektoren. Denne antagelse ser også ud til at blive bekræftet af dataene vedrørende den samlede produktionskapacitet (jf. tabel 8).

3.4. Den samlede produktionskapacitet

Tabel 8 indeholder en oversigt over EU's samlede produktionskapacitet, inkl. de reelt tilplantede arealer og alle plantningsrettigheder, uanset om producenterne har dem, eller de er tilført en reserve.

Tabel 8. EU's produktionskapacitet

(ha) | 2000/01 | 2001/02 | 2002/03 | 2003/04 | 2004/05 | 2005/06 |

Tjekkiet | IR | IR | IR | 19 647 | 19 647 | 19 647 |

Tyskland | 108 419 | 108 065 | 107 578 | 107 332 | 107 158 | 106 976 |

Grækenland | 80 016 | 80 016 | 81 354 | 71 718 | 71 302 | 71 243 |

Spanien | 1 216 007 | 1 213 221 | 1 211 149 | 1 209 093 | 1 201 931 | 1 199 696 |

Frankrig | 949 389 | 957 220 | 951 123 | 944 182 | 948 396 | 933 036 |

Italien | 822 932 | 819 380 | 799 937 | 790 622 | 786 644 | 796 701 |

Cypern | IR | IR | IR | 19 278 | 17 641 | 15 6627 |

Luxembourg | 1 342 | 1 342 | 1 309 | 1 305 | 1 300 | 1 299 |

Ungarn | IR | IR | IR | 99 526 | 99 525 | 99 526 |

Malta | IR | IR | IR | 1000 | 1000 | 1000 |

Østrig | 63 098 | 63 094 | 64 244 | 63 928 | 67 641 | 67 676 |

Portugal | 254 848 | 252 115 | 254 847 | 254 083 | 254 418 | 254 164 |

Slovenien | IR | IR | IR | 21 960 | 21 122 | 21 103 |

Slovakiet | IR | IR | IR | 23 084 | 23 083 | 23 083 |

EU-15 i alt | 3 496 051 | 3 494 454 | 3 471 542 | 3 442 263 | 3 438 790 | 3 430 791 |

EU-10 i alt | IR | IR | IR | 184 494 | 182 017 | 180 021 |

I alt | 3 496 051 | 3 494 454 | 3 471 542 | 3 626 757 | 3 620 807 | 3 610 812 |

Kilde: Meddelelser fra medlemsstaterne i henhold til tabel 7.2 og eventuelt tabel 7.1 i bilaget til forordning (EF) nr. 1227/2000. |

Af tabel 8 fremgår det, at den samlede produktionskapacitet er faldet lidt fra 2000 til 2006 både sammenlagt og i de fleste af medlemsstaterne, selv om den i nogle af dem er forblevet uændret. I lighed med arealerne tilplantet med vinstokke skyldes stigningen i produktionskapaciteten i 2003/04 EU's udvidelse i 2004. Dette viser, at ordningen med reserver har hjulpet med til at bevare produktionskapaciteten på et nogenlunde stabilt niveau ved at forhindre bortfald af uudnyttede plantningsrettigheder.

De samlede plantningsrettigheder i tabel 9 svarer til summen af de nyplantningsrettigheder, som producenterne har fået tildelt, men endnu ikke udnyttet, producenternes genplantningsrettigheder, nyplantningsrettigheder, som venter på at blive tilført reserven (jf. artikel 3, stk. 2, i forordning (EF) nr. 1493/1999), og rettigheder i reserven.

Tabel 9. Samlede plantningsrettigheder

(ha) | 2000/01 | 2001/02 | 2002/03 | 2003/04 | 2004/05 | 2005/06 |

Tjekkiet | IR | IR | IR | 385 | 540 | 566 |

Tyskland | 4 208 | 4 538 | 4 456 | 4 619 | 4 675 | 4 543 |

Grækenland | 2 427 | 2 427 | 560 | 6 941 | 5 018 | 4 562 |

Spanien | 91 574 | 97 899 | 90 581 | 92 143 | 97 419 | 99 931 |

Frankrig | 46481 | 49 551 | 54 968 | 51 109 | 51 329 | 53 177 |

Italien | 50 419 | 50 385 | 51 257 | 62 410 | 59 659 | 66 262 |

Cypern | IR | IR | IR | 2 467 | 2 594 | 2 594 |

Luxembourg | 0 | 0 | 0 | 12 | 0 | 0 |

Ungarn | IR | IR | IR | 12 509 | 13 525 | 14 266 |

Malta | IR | IR | IR | 290 | 160 | 90 |

Østrig | 12 642 | 12 745 | 13 108 | 12 897 | 16 653 | 16 995 |

Portugal | 16 775 | 11 850 | 13 728 | 14 131 | 17 714 | 15 333 |

Slovenien | IR | IR | IR | 5 609 | 4 524 | 4 399 |

Slovakiet | IR | IR | IR | 2 037 | 1 552 | 1 552 |

EU-15 i alt | 224 526 | 229 395 | 228 658 | 244 261 | 252 466 | 260 803 |

EU-10 i alt | IR | IR | IR | 23 297 | 22 895 | 23 467 |

I alt | 224 526 | 229 395 | 228 658 | 267 558 | 275 361 | 284 270 |

Kilde: Meddelelser fra medlemsstaterne i henhold til tabel 7.2 og eventuelt tabel 7.1 i bilaget til forordning (EF) nr. 1227/2000. |

Antages det, at gennemsnitsudbyttet i EU er på 53 hl/ha[9], svarer dette til en produktionskapacitet på ca. 15 mio. hl.

4. LOVLIGGØRELSE AF ULOVLIGE BEPLANTNINGER

Ifølge artikel 2, stk. 3, i forordning (EF) nr. 1493/1999 kan vindyrkningsarealer, der er tilplantet i strid med EU-lovgivningen før den 1. september 1998, lovliggøres. Tabel 10 indeholder en oversigt over de arealer, som der er ansøgt om lovliggørelse af.

Tabel 10. Lovliggørelse af ulovlige beplantninger

(ha) | Lovliggjort areal | Lovliggørelse afvist | Under behandling | Ulovlige beplantninger i alt |

Tyskland | 2 | 2 | 0 | 4 |

Grækenland | 8 141 | 0 | 4 128 | 12 268 |

Spanien | 43 470 | 11 079 | 540 | 55 088 |

Frankrig | 270 | 173 | 0 | 444 |

Italien | 753 | 6 | 51 846 | 52 604 |

Portugal | 60 | 0 | 39 | 100 |

I alt | 52 696 | 11 259 | 56 552 | 120 507 |

Kilde: Meddelelser fra medlemsstaterne i henhold til tabel 1 i bilaget til forordning (EF) nr. 1227/2000. |

Luxembourg og Østrig har erklæret, at de ikke har modtaget nogen ansøgninger om lovliggørelse. For de nye medlemsstater (EU-10) er denne bestemmelse ikke relevant.

Ifølge artikel 2, stk. 3, i forordning (EF) nr. 1493/1999 skulle proceduren være afsluttet senest den 31. juli 2002, men flere medlemsstater har haft vanskeligheder med at anvende EU-reglerne. For at imødekomme medlemsstaternes ønsker har Kommissionen senest forlænget fristen[10] for at afslutte lovliggørelsesproceduren til den 31. december 2007.

[1] EFT L 179 af 14.7.1999, s. 1.

[2] KOM(2004) 161 endelig af 12.3.2004.

[3] om gennemførelsesbestemmelser til Rådets forordning (EF) nr. 1493/1999 om den fælles markedsordning for vin for så vidt angår produktionskapacitet (EFT L 143 af 16.6.2000, s. 1).

[4] KOM(2006) 319 endelig af 22.6.2006.

[5] Akt vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union – Bilag II: Liste omhandlet i artikel 20 i tiltrædelsesakten – 6. Landbrug – A. Landbrugslovgivning (EUT L 236 af 23.9.2003, s. 346-380).

[6] Tyskland har en blandet ordning: reserver i nogle regioner og en "effektiv ordning" i andre.

[7] Der er endnu ikke indsendt data for Cypern for vinproduktionsåret 2005/06; tallet for dette år svarer til det areal, som var tilplantet med vinstokke året før, minus det ryddede areal.

[8] Kilde: Meddelelser fra medlemsstaterne i henhold til tabel 3.1 i bilaget til forordning (EF) nr. 1227/2000.

[9] EU-25' gennemsnitsudbytte i de sidste fem år.

[10] Forordning (EF) nr. 1216/2005 (EUT L 199 af 27.9.2005, s. 32).